Ekonomska fakulteta v Ljubljani

Ekonomska fakulteta (kratica UL EF, angleško The School of Economics and Business, UL SEB) je redna članica Univerze v Ljubljani. Ustanovljena je bila leta 1946 kot Gospodarska fakulteta v Ljubljani, leta 1957 pa je bila preimenovana v Ekonomsko fakulteto. Ekonomska fakulteta Univerze v Ljubljani je edina šola v širši regiji, ki je okronana s trojno akreditacijo, saj je pridobila vse tri mednarodno priznane akreditacije EQUIS, AACSB in AMBA. Ta dosežek fakulteto uvršča med 1% najboljših poslovno-ekonomskih šol na svetu. Mednarodne akreditacije in lestvice Ekonomska fakulteta je ena izmed 95 najboljših evropskih poslovnih šol na lestvici European Business School Rankings 2023 revije Financial Times. V letu 2023 jo je Financial Times uvrstil pet mest višje kot v letu 2022, v zadnjih dveh letih pa je Ekonomska fakulteta svoj položaj na lestvici izboljšala za 20 mest. Dva izmed študijskih programov se uvrščata med najboljše poslovne programe v Evropi: program International Master in Business and Organisation (IMB), ki se vseskozi uvršča med najboljše programe za magisterij v poslovodenju na svetu, in program Ljubljana MBA na področju »Executive MBA«. Na mednarodni lestvici Eduniversal Ranking za leto 2022 za področje Vzhodne Evrope, je devet magistrskih programov doseglo najvišje uvrstitve v svojih kategorijah: Poslovna informatika, prvo mesto v kategoriji Information Systems Management, Računovodstvo in revizija, drugo mesto v kategoriji Accounting, Bančni in finančni management, drugo mesto v kategoriji Corporate Finance, Ekonomika javnega sektorja in okolja, drugo mesto v kategoriji Public Administration /Management, Trženje, tretje mesto v kategoriji Marketing, Management, tretje mesto v kategoriji General Management, MBA Ljubljana, tretje mesto v kategoriji Executive MBA, Mednarodno poslovanje, peto mesto v kategoriji International Management, ter Ekonomija, peto mesto v kategoriji Economics. Na lestvici Eduniversal 2022 Global so uvrščeni tudi drugi programi, kot so Management v športu, Turizem, Kvantitativne finance in aktuarstvo, Turistični management, Denar in finance, Management in ekonomika v zdravstvenem varstvu, Oskrbovalne verige in logistika, ter Podjetništvo. Na Eduniversal World Convention 2023 je bila Ekonomska fakulteta Univerze v Ljubljani razglašena za tretjo najboljšo šolo v Vzhodni Evropi. EF programi s področja turizma imajo ugledno mednarodno akreditacijo Svetovne turistične organizacije UNWTO.TedQual. Študijski programi Ekonomska fakulteta ponuja študijske programe na vseh treh stopnjah: dodiplomski, magistrski, in doktorski, v skladu s strukturo 3+2+4. Programi na dodiplomski in magistrski stopnji so na voljo tako v slovenskem kot tudi v angleškem jeziku. Dodiplomski študijski programi Na dodiplomskem študiju bolonjskega študijskega programa +3, študentje lahko izbirajo med 12 usmeritvami na univerzitetnem programu Univerzitetna poslovna in ekonomska šola (UPEŠ) ter 8 usmeritvami na visokošolskem strokovnem programu Visoka poslovna šola (VPŠ). Na dodiplomskem programu UL EF izvaja tudi dva programa dvojnih diplom (Double Degree Programme). Redni študij Univerzitetna poslovna šola Denar in finance Poslovna ekonomija Mednarodna ekonomija Bančni in finančni management Management Mednarodno poslovanje Podjetništvo Oskrbovalne verige in logistika Poslovna informatika Računovodstvo in revizija Trženje Turizem Usmeritve v angleškem jeziku International Business Marketing Tourism Visoka poslovna šola Bančni in finančni management Management Podjetništvo Poslovna ekonomija Poslovna informatika Oskrbovalne verige in logistika Računovodstvo Trženje Izredni študij Management Magistrski študijski programi Na magistrskem študiju bolonjskega študijskega programa +2, imajo študentje na voljo 16 programov, med njimi 14 programov tudi v angleškem jeziku in en program v tujini. Študentje lahko izbirajo med 7 programi dvojnih diplom (Double Degree Programme). Programi v slovenskem jeziku Bančni in finančni management Denar in finance Ekonomija s podatkovno analizo Kvantitativne finance in aktuarstvo Management Mednarodno poslovanje Podjetništvo Poslovna informatika Oskrbovalne verige in logistika Računovodstvo in revizija Trženje Turizem Izredna izvedba programov Ekonomika javnega sektorja in okolja Management Management in ekonomika v zdravstvenem varstvu Management v športu Poslovodenje in organizacija Poslovna informatika Računovodstvo in revizija Programi v angleškem jeziku Bank and Financial management Economics with data science European Master in Tourism Management - EMTM Business Informatics (Double Degree Information Management) Supply Chain and Logistics International Full-Time Master Programme in Business - IMB (Business and Organization) International Business Money and Finance Quantitative Finance and Actuarial Sciences Marketing Tourism Izredna izvedba programov Master in Business Administration - Ljubljana MBA Sport management Business and Organization (Macedonia) Ljubljana MBA program, ki nosi ugledno mednarodno akreditacijo AMBA (Association of MBAs), ponuja nadgradnjo praktičnega ekonomskega in poslovnega znanja vodilnim kadrom z večletnimi delovnimi izkušnjami. Po končanem magistrskem študiju, se študenti lahko vpišejo na doktorski program ekonomskih in poslovnih ved +4 v angleškem jeziku. Raziskovalna dejavnost Raziskovalci in dejavnosti so organizirani v okviru Raziskovalnega centra na Ekonomski fakulteti in petnajstih aplikativnih raziskovalnih inštitutov. Strateška usmeritev Ekonomske fakultete (UL EF) je prispevati k napredku in trajnostnemu razvoju širše skupnosti skozi vplivne raziskovalne dejavnosti. Raziskovalni center Ekonomske fakultete (RCEF) združuje raziskovalce različnih profilov, ki sodelujejo v projektih, podprtih s strani Javne agencije za raziskovalno dejavnost Republike Slovenije, Evropske unije ter javnih in zasebnih institucij. Raziskovalci UL EF se redno udeležujejo znanstvenih in strokovnih konferenc, pripravljajo monografije in objavljajo v mednarodnih znanstvenih in strokovnih revijah kot so Journal of Business Finance & Accounting, Academy of Management Review in Interactive Learning Environements. Temeljni raziskovalni projekti (TRP) in ciljni raziskovalni programi (CRP) TRP-ji vključujejo izvirno eksperimentalno ali teoretično delo, namenjeno razvoju novega znanja o osnovnih fenomenih. CRP-ji podpirajo vlado in javni sektor pri odločanju z zagotavljanjem strokovnih vpogledov v specifična področja javnega interesa. Bilateralni raziskovalni projekti UL EF sodeluje v bilateralnih raziskovalnih sodelovanjih, ki jih financira ARRS, spodbujajo mednarodne izmenjave med raziskovalci in krepijo raziskovalne dejavnosti. Infrastrukturni projekti Ekonomska fakulteta gosti Infrastrukturni center EF (ICEF), ki je del Mreže raziskovalnih infrastrukturnih centrov Univerze v Ljubljani. ICEF zagotavlja raziskovalno podporo, predvsem preko svojih finančnega in vedenjskega laboratorija, kar omogoča raziskave na področju kognitivnih znanosti in interdisciplinarnih študij o človeškem vedenju. Mednarodni projekti Mednarodno raziskovalno sodelovanje je ključno za UL EF, z naraščajočo vključenostjo v različne projekte, financirane s strani EU in globalne projekte v zadnjem desetletju, kar odraža zavezanost institucije globalnim raziskovalnim pobudam. Mednarodna dejavnost Ekonomska fakulteta ima sklenjenih več kot 200 mednarodnih pogodb s partnerskimi institucijami iz 50 različnih držav. Fakulteto vsako leto obiskuje več kot 1000 mednarodnih študentov: 891 tujih rednih študentov dodiplomskega, podiplomskega in doktorskega študija; 380 študentov na izmenjavi letno; več kot 450 tujih študentov letno v drugih programih (poletne šole, krajši intenzivni programi itd.). Kratkoročni programi Poletna šola Ekonomske fakultete – Take Best from East & West – je ena izmed najbolj priljubljenih na področju ekonomskih in poslovnih ved v Evropi. Program je namenjen dodiplomskim in magistrskim študentom. Doktorska zimska in poletna šola sta namenjeni doktorskim študentom in mladim strokovnjakom z vsega sveta, ki želijo pridobiti nova znanja na določenih področjih. Sklici Zunanje povezave Uradna spletna stran Uradna spletna stran v angleškem jeziku